text: Bedre forhold for krondyrsspejdere
  26 januar 2015 kl. 19.19
  Grærup Langsø er et af de bedste steder at opleve krondyr på nært hold i Varde Kommune.
  Derfor skal der nu laves både P-pladser og en informationstavle ved Gærup Langsø.
  De nye faciliteter etableres i et samarbejde mellem Forsvaret og Varde Kommune.
  Stedet bliver også en del af rutenettet i projekt Fortællinger i Naturpark Vesterhavet.
  Der er allerede anlagt en parkeringsplads syd for Grærup Langsø på Grærup Havvej, hvor der også er bygget et udkigstårn, hvor der er god udsigt til de mange krondyr.
  